Uudo Timm

Uudo Timm (sündinud 20. märtsil 1959) on eesti zooloog (terioloog), looduskaitsja ja teaduse populariseerija.

 Elukäik 
Aastatel 1982–1993 töötas Tallinna Loomaaias osakonnajuhatajana.

1993–1997 oli ta Keskkonnaministeeriumi looduskaitseosakonnas liigikaitse peaspetsialist, aastast 1997 Keskkonnaministeeriumi Info- ja Tehnokeskuse looduskaitsebüroo (hilisema nimega loodusbüroo) juhataja.

Aastatel 1993–2000 juhtis ta CITESi konventsiooni elluviimist Eestis, samuti on ta osalenud Eesti looduse infosüsteemi (EELIS) rajamisel.

Teadustöö

Oma teadustöös on ta põhjalikult käsitlenud mitmete pisiimetajate, näiteks unilaste ja lendorava, ökoloogiat, levikut ja süstemaatikat.

Ta on 1980. aastal loodud Eesti Terioloogia Seltsi asutajaliige, olnud ka seltsi esimees.

Teaduse populariseerimine

Uudo Timm on olnud nii dokumentaal- kui ka mängufilmide loodusteemade konsultantUudo Timm Eesti Filmi Andmebaasis (vaadatud 12.08.2019), näiteks:
 1984 – "Karoliine hõbelõng" 
 2004 – "Sundasunik" 
 2004 – "Õhtumaa kaduvad liigid"

Ta muu hulgas järgmiste loodushariduslike aimeteoste kaaskoostaja:
 "Väike käsiraamat neile, kes loodusest hoolivad" (Eesti Looduseuurijate Selts, 2006),
 "Eesti looduskaitse infoatlas : kaitsealad, kaitsealused pargid ja puistud ning looduse üksikobjektid" (Keskkonnaministeeriumi Info-ja Tehnokeskus, 2006),
 "Eesti looduse taskuentsüklopeedia" (TEA Kirjastus, 2013).

Tema tehtud loodusfotosid on avaldatud paljudes loodusteemalistes voldikutes ja kümmekonnas loodusraamatus.Uudo Timmi fotod raamatutes – ESTER (vaadatud 12.08.2019).

Uudo Timm on loodusteadlase ja -kaitsjana olnud sage külaline nii Eesti Televisiooni keskkonnasaates "Osoon" kui ka muudes loodussaadetes.Uudo Timm ETV telesaadetes. ERR-i arhiiv (vaadatud 12.08.2019). 

Koos Haldi Saarna-Normetiga oli ta 2013. aastal Vikerraadio saatesarja "Looduse lemmikud" kaasautor. Vikerraadio saatesarja "Looduse lemmikud" avasaade. ERR-i arhiiv (vaadatud 12.08.2019).

Tunnustus
 2012 – Valgetähe V klassi teenetemärk
 2019 – Eesti looduskaitsemärk

Tsitaat
 Raha võim on loodusega koos eksisteerimise oskuse ära tapnud. See, et me oleme üks osa loodusest, ei ole suurel osal inimestest enam üldse kõrvade vahel. Trambime nagu elevandid portselanipoes.Aet Süvari.  Täismahus: 99 inimest, innustuseks ja eeskujuks kõigile Eesti Päevaleht, 02.02.2012.

Viited

Kategooria:Eesti zooloogid
Kategooria:Eesti looduskaitsjad
Kategooria:Valgetähe V klassi teenetemärgi kavalerid
Kategooria:Sündinud 1959